Hippo Taatila

Mikko ”Hippo” Taatila (s. 1981 Loimaa) on suomalainen kirjailija ja toimittaja, joka työskentelee Suomen koripallomaajoukkueen Susijengin tiedottajana.

 Elämä ja ura 
Taatila aloitti kirjallisen uransa koripalloaiheisilla tietokirjoilla Seppo Kuuselasta ja Susijengistä. Hänen esikoisromaaninsa, omaelämäkerrallisvivahteinen Isipappablues julkaistiin vuonna 2014.http://www.hs.fi/arviot/kirja/a1413685705906 Vuotta aikaisemmin hän oli suomentanut G. I. Gurdjieffin kirjan Kohtaamisia merkittävien henkilöiden kanssa.http://www.hs.fi/arviot/kirja/a1388394163933 Hän on kirjoittanut myös tietokirjoja. Kesästä 2015 kesään 2016 Taatila kirjoitti Miika Särmäkarin Koripalloelämää-blogiin yhteensä 42 julkaisua häntä itseään kiinnostaneista koripalloaiheista. Perusteellisia blogijulkaisuja siteerattiin muun muassa Yle Urheilussa.Korisliigavalmentaja muistelee ammattilaisuraansa, yle.fi

Helmikuussa 2017 julkaistiin YUP – Helppoa muisteltavaa, Taatilan kirjoittama historiikki rock-yhtye YUP:sta. Syyskuussa 2017 julkaistiin Taatilan kirjoittama henkilökuva koripalloilija Petteri Koposesta. Syksyllä 2019 Taatilalta julkaistiin kaksi kirjaa: Teflon Bible, joka kertoo suomalaisen hip hopin syntyhistorian Teflon Brothers -yhtyeen sekä siihen kuuluvien artistien (Pyhimys, Heikki Kuula, Voli) näkökulmasta sekä Halpa-Hallin 50-vuotisjuhlateos Talo, jonka Esko rakensi. Vuoden 2020 aikana Taatila kirjoitti NBA-koripalloliigan kulttuuri-ilmiöistä ja historiasta kertovan artikkelisarjan Veikkauksen X-lehteen.

Taatilan kirja Tähtien sota -saagassa Chewbaccaa näyttelevästä Joonas Suotamosta ilmestyi helmikuussa 2021. Elokuussa 2022 julkaistiin Taatilan kirjoittama kirja Martina Aitolehdestä. Syksyllä 2025 ilmestyy Taatilan kirja seiväshyppääjä Wilma Murrosta.

Taatilan kirjoittama kirja A.W. Yrjänästä ilmestyy maaliskuussa 2026. 

Taatila on koulutukseltaan Helsingin yliopistosta valmistunut uskontotieteilijä.Kirjailijat – Hippo Taatila Into Kustannus Hän on toiminut aiemmin toimittajana muun muassa Basso- ja Rumba-lehdissä sekä tiedottajana Sodankylän elokuvajuhlilla.https://soundcloud.com/alypallo/alypallo-jakso-2-hippo-taatila (äänite, pituus 1½ tuntia). 

 Perhe 
Koripalloilija Veli Taatila ja rehtori/kirjailija Vesa Taatila ovat Hippo Taatilan isoveljiä.

 Teokset 
 Romaanit 


 Tietokirjat 

  (Mika Wickström kanssa)
  (Kimmo Parikan kanssa)
 YUP: Helppoa muisteltavaa. Like, 2017. 
 Petteri Koponen - Malmin jääräpää. Tammi, 2017. 
 Teflon Bible. Johnny Kniga, 2019. 
 Roar! Elämäni wookieena. Johnny Kniga, 2021. . (Joonas Suotamon kanssa)
 Pyhimys. Sanat ja tarinat. Johnny Kniga, 2021. . (Pyhimyksen kanssa)
 Martina - taistelija. WSOY, 2022. . (Martina Aitolehden kanssa)
 Susijengi 2023 - Pohjolan perukoilta maailman huipulle. Tammi, 2023. . (Mika Wickströminin kanssa)
 Yli kaiken - Wilma Murto. Tammi, 2025. 
 Kikkeliskokkelismiehen tuhannet kasvot. Abraxas Publishing, 2025.  (Niina Kalavaisen kanssa)
 A. W. Yrjänä, alkemisti. Like, 2026. 

 Yrityshistoriateokset 
Talo, jonka Esko rakensi. Otava, 2019. 
Yhteen hitsattu - Pemamekin ensimmäiset viisi vuosikymmentä 1970-2020. Pemamek, 2021. 

 Suomennokset 


 Toimittamat teokset 


 Muita julkaistuja tekstejä 
 "Tarotmeditaatiot, hermeettinen oppi ja Pyhä Istuin: Viron Bodhisattva Valentin Tomberg" teoksessa Porvoon Kipinä IV: Tuonilmaiset. Salakirjat, 2025. 
 "Kiitos Jimi Tenor and His Shamans 1986-1992" teoksessa Kirjoituksia kellareista vol. 2, Hiljainen Oy, 2024. 
 "Mitä Perttu löysi Spinozasta" teoksessa Perttu Häkkinen - valonkantaja, Salakirjat, 2023. 
 "Succumb to Dark: The Oral History of Demigod", Svart Records, 2023.
 "Planeettojen tanssi ja sodan syklit: yksilön kehitysmahdollisuudet G. I. Gurdjieffin filosofiassa", Porvoon Kipinä II, Salakirjat, 2022. 
 "Suomen paras NBA-juttusarja", X-lehti, 2020-2022: .

 Lähteet 

Luokka:Suomalaiset toimittajat
Luokka:Suomalaiset kirjailijat
Luokka:Vuonna 1981 syntyneet
Luokka:Elävät henkilöt